KUUENDA KOOSSEISU

OTSUS

Haapsalu,								30. aprill 2010 nr 
									Eelnõu

Maa munitsipaalomandisse taotlemine
(Lossiplats 3a ja Raudteetammi tee lõik 2, Haapsalu)

Juhindudes maareformi seaduse § 25, § 28 lg 1 p 1, Vabariigi Valitsuse 02.06.2006 määrusega nr 133 kinnitatud Maa munitsipaalomandisse andmise korra § 2 lg 1, § 6, kohaliku omavalitsuse korralduse seaduse § 6 lg 1, § 22 lg 1 p 37, Haapsalu põhimääruse § 12 lg 1 p 43 ning haldusmenetluse seadusest, Haapsalu Linnavolikogu otsustab:

1.	Taotleda Lääne maavanemalt Haapsalu linna munitsipaalomandisse Haapsalu linna omandis olevate ehitiste teenindamiseks vajaliku maana vastavalt otsuse lisaks olevatele asendiplaanile järgmised maaüksused:
1.1. Lossiplats 3a, Haapsalu, Läänemaa – kaitsealune maa (010, H);
1.2. Raudteetammi tee lõik 2, Haapsalu, Läänemaa – transpordimaa ( 007, L).
	
2.	Otsus jõustub avalikustamisega.

3.	Otsuse peale võib esitada kaebuse Tallinna Halduskohtule 30 päeva jooksul otsuse teatavakstegemisest.

Jaanus Karilaid
Volikogu esimees

SELETUSKIRI
Eelnõule „Maa munitsipaalomandisse taotlemine“

Vastavalt maa munitsipaalomandisse andmise korrale toimub maa munitsipaalomandisse taotlemine volikogu vastava otsuse alusel. 

Maaüksusel Lossiplats 3a asub Lossi alajaam, mis kuulub Haapsalu linnale. Piiskopilinnuse maa munitsipaalomandisse taotlemise ajal 2000.-ndal aastal ei olnud  alajaama  maad võimalik linnale taotleda, kuna alajaam kuulus AS Fortum Elekter omandisse. Lossi alajaam anti üle Haapsalu linnale 27.12.2001.  

Raudteetammi tee lõik 2 asuvad raudteerajatised I, II, III ja V jaamatee, mis linn omandas peremehetu varana. Maa on vajalik raudteemuuseumi eksponaatide paigutamiseks. 

Mõlemad maaüksused kuuluvad munitsipaalomandisse taotlemisele  maareformi seaduse § 28 lg 1 p 1 alusel – munitsipaalomandisse jäävate hoonete ja rajatiste aluse ja neid teenindava maana.

Linnavalitsus teeb ettepaneku eelnõu otsusena vastu võtta.

Peeter Vikman
Aselinnapea